Christiane Amanpour

Christiane Maria Heideh Amanpour (Erresuma Batua, 1958ko urtarrilaren 12a) kazetaria da eta CNN bezalako kateentzat lan egin du aurkezle gisa.

 Biografia 
Ealingen jaioa da, Londresko auzo pobre batean. Mohammad Taghi eta Patricia Anne Amanpour-en alaba. Aita Teheranekoa zen eta horregatik, Amanpour Iranen hazi zen 11 urte bete arte. retrieved 10 August 2013 | Minute 6:06 | "My mother is a Christian from England and my father was a Muslim from Iran. I married a Jewish American." Aita musulman xiita zen eta ama katolikoa.

Hamaika urterekin Londresen hasi zen ikasle neskentzako eskola batean, eta gero 16 urterekin, Essex-era bidali zuten. Irango Iraultza hasi eta gutxira Ingalaterrara joan ziren,   ondoren zailtasunak izan zituzten Iranera itzultzeko.

Amanpour Amerikako Estatu Batuetara joan zen Rhode Islandeko Unibertsitatean kazetaritza ikastera. Han zegoela, WBRU-FMko albiste-sailean lan egin zuen. NBC Providenceko WJAR afiliatuarentzat ere lan egin zuen, grafiko elektronikoen diseinatzaile gisa. 1983an, Amanpour summa cum laude unibertsitatean graduatu zen eta Phi Beta Kappa B.A. batekin.

1983an, atzerriko kazetari estaldura egin zuen CNN Atlantarentzat, Iran-Irak Gerraren gainean informatu zuen. 1986an Ekialdeko Europara bidali zuten, Sobietar Batasunaren desegitearen berri emateko. 1989an, Frankfurt am Main,Mendebaldeko Alemanian hasi zen lanean, eta Ekialdeko Europa suntsitu zuten iraultza demokratikoen berri eman zuen. 1990erako korrespontsal izan zen CNNk New Yorken duen bulegorako.

1990ean, Golkoko Gerra eta Bosniako Gerraren berri eman zuen, baina Sarajevori buruz emandako bertsioaren ondorioz bere objektibotasuna zalantzan jarri zen, hark hauxe erantzun zien:"Egoera batzuetan ezin da neutrala izan, neutral bazara, konplizea zara eta. Objektibotasunak ez du esan nahi denak berdin tratatu behar direnik. Alde bakoitzari audientzia bat ematea esan nahi du".Gerra hauekin ospea izan zuen Amanpourrek.

1992tik 2010era, CNNren nazioarteko korrespontsal nagusia izan zen, besteak beste, Irak, Afganistan, Palestina, Iran, Israel, Pakistan, Somalia, Ruanda eta Balkanen egoeraren berri eman zuen, baita Katrina urakanaren gorabeherena ere. Elkarrizketatu dituen politikari ezagunen artean, besteak beste,hauexek daude: Muhammad Khatami, Mahmud Ahmadinejad, Tony Blair, Jacques Chirac, Pervez Musharraf, Hillary Clinton, Nicolás Maduro, Hassan Rouhani, Emmanuel Macron, Angela Merkel, John Kerry, Dalai Lama, Robert Mugabe eta Muammar al Kadafi.

Konstantino IIa. Greziakoa, Mohammad Reza Pahlavi, Ameera al-Taweel eta Angelina Jolie, Tom Hanks eta Meryl Streep aktoreari ere egin dizkie elkarrizketak. Entzuna izan zen Yassir Arafatekin zuzenean izandako telefono elkarrizketa, mandatariak telefonoa eskegi baitzion.

2010ean, CNN utzi eta ABC News-en hasi zen. Muammar Gadafi, Saif al-Islam eta Al-Saadi Gadafi bezalako pertsonaiak elkarrizketatu zituen, ikusle gutxi zituen eta 2012an CNN Internationalera itzuli zen eta ABC News-en ere jarraitu zuen.thumb|John Kerry elkarrizketatzen Vienan (Austria), 2015eko uztailaren 14an
2013an, Barack Obama gogor kritikatu zuen eta Sirian eragiteko ikuspegi ez-interbentzionista erakutsi zuen."Christiane Amanpour Shills for U.S. Intervention in Syria" HuffPost, 8 July 2013 Hainbat elkarteren kidea da, besteak beste, Kanpo-harremanen Kontseiluko kidea da, Kazetariak Babesteko Batzordeko administrazio-kontseiluko kidea, Osotasun Publikorako Zentroa, Emakumearen Nazioarteko Fundazioa eta Gerrari eta Bakeari buruzko Informaziorako Institutukoa. 2015eko apirilaz geroztik, UNESCOren borondate oneko enbaxadorea izan da kazetarien adierazpen-askatasunerako eta segurtasunerako.
 Sariak eta Aitortzak 

 2007an, Britainiar Inperioko Ordena 
 2007an, Paul White Award. 
 2002an, Goldsmith Career Award.
 2000n, Golden Plate Award.
 1998an George Foster Peabody Award eman zioten 60 Minutes-entzat egindako sakoneko txostenengatik.58th Annual Peabody Awards, May 1999.53rd Annual Peabody Awards, May 1994.
 1993an, Personal Peabody Award.

 Irudi galeria 

 Erreferentziak 

 Kanpo estekak 

 Christiane Amanpourrek NPRri buruz egindako elkarrizketa, 2008ko abenduaren 3an
 Christiane Amanpourren Eskola Eguneko hitzaldia Harvardeko Unibertsitatean, 2010eko maiatzaren 26an
 Christiane Amanpour — Makers-ek ekoitzitako bideoa: América egiten duten emakumeak

Kategoria:Teherandarrak
Kategoria:Gizabanako biziak
Kategoria:Kazetariak
Kategoria:Emakume kazetariak
Kategoria:Telebista aurkezleak
Kategoria:UNESCOren borondate oneko enbaxadoreak